A o gopola Alexandra yo re buileng ka ene kwa tshimologong ya setlhogo seno? Kgang ya gagwe e ne ya fela jang? Motho yo a neng a palame bese le ene o ne a mo raya a re o sentse ka madi a gagwe ka go a naya monna wa Mo-China. Monna yoo o ne a founela ditsala tsa gagwe gore di mo kgatlhantshe kwa bese e emang gone mme o ne a duela Alexandra. Gape monna yoo o ne a dira se Alexandra a neng a mo kopile sone a bo a simolola go ithuta Baebele. Ba ne ba itumelela go kopana gape morago ga dikgwedi di le tharo kwa kopanong ya Se-China ya Basupi ba ga Jehofa kwa Peru. Monna yono o ne a bontsha gore o leboga Alexandra ka go mo laletsa le batho ba a neng a ile le bone kwa kopanong go ya go ja kwa resetšhurenteng ya gagwe.